Държавен вестник, бр. 52, 2022 г., стр. 19

БРОЙ  52	
Д Ъ Р Ж А В Е Н  В Е С Т Н И К 	
СТР.  19  
Изпълнението на указа възлагам на ми­
нистъра на отбраната.
Издаден в София на 28 юни 2022 г.
Президент на Републиката: 
Румен Радев
Министър-председател: 
Кирил Петков
Подпечатан с държавния печат.
Министър на правосъдието:
Надежда Йорданова
4099
УКАЗ № 164
На основание чл. 99, ал. 1 от Конституцията 
на Република България
П О С Т А Н О В Я В А М :
Възлагам на кандидата за министър-
председател Асен Васков Василев да състави 
правителство.
Издаден в София на 1 юли 2022 г.
Президент на Републиката: 
Румен Радев
4107
УКАЗ № 168
На основание чл. 98, т. 1 от Конституцията 
на Република България във връзка с чл. 463, 
ал. 5 от Изборния кодекс
П О С Т А Н О В Я В А М :
Насрочвам частичен избор за кмет на кмет­
ство Илинденци, община Струмяни, област 
Благоевград, на 23 октомври 2022 г.
Издаден в София на 1 юли 2022 г.
Президент на Републиката: 
Румен Радев
Подпечатан с държавния печат.
Министър на правосъдието:
Надежда Йорданова
4100
МИНИСТЕРСКИ СЪВЕТ
ПОСТАНОВЛЕНИЕ № 147
ОТ 1 ЮЛИ 2022 Г.
за определяне на нов размер на социалната 
пенсия за старост
МИНИСТЕРСКИЯТ СЪВЕТ
П О С Т А Н О В И :
Член единствен. Определя от 1 юли 2022 г. 
нов размер на социалната пенсия за старост –
247,00 лв. месечно.
Заключителни разпоредби
§ 1. Постановлението се приема на осно­
вание чл. 89а, ал. 2 от Кодекса за социално 
осигуряване.
§ 2. Изпълнението на постановлението 
се възлага на управителя на Националния 
осигурителен институт.
§ 3. Постановлението влиза в сила от 
1 юли 2022 г.
Министър-председател: 
Кирил Петков
Главен секретар на Министерския съвет: 
Красимир Божанов
4105
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ОБРАЗОВАНИЕТО И НАУКАТА
НАРЕДБА № 16
от 1 юли 2022 г.
за провеждане на конкурси за заемане на 
длъжността „директор“ в държавните и 
общинските институции в системата на 
предучилищното и училищното образование
Раздел I
Общи положения
Чл. 1. (1) С тази наредба се определят 
условията и редът за провеждане на конкур­
сите за заемане на длъжността „директор“ на 
държавните и общинските детски градини, 
училища и центрове за подкрепа за личностно 
развитие, както и на държавните специали­
зирани обслужващи звена.
(2) Тази наредба не се прилага за училища­
та по изкуствата и училищата по културата, 
които са държавни културни институти по 
смисъла на Закона за закрила и развитие на 
културата, както и за държавните спортни 
училища.
Чл. 2. (1) Целта на наредбата е да се гаран­
тира прозрачна конкурсна процедура, изгра­
дена на принципа на конкуренция въз основа 
на професионалните и деловите качества на 
кандидатите за длъжността „директор“ на 
институциите по чл. 1, ал. 1.
(2) Наредбата регламентира единна система 
на оценяване и класиране на кандидатите.
Чл. 3. (1) Конкурсът за заемане на длъж­
ността „директор“ на държавните и общин­
ските институции се провежда в два етапа:
1. писмен изпит, който включва решаване 
на тест и решаване на казуси;
2. защита на концепция за стратегическо 
управление на институцията.
(2) Провеждането на конкурса се организира 
от съответните органи по чл. 217, ал. 1, 2 и 3 
от Закона за предучилищното и училищното 
образование (ЗПУО).